Subject: FW: Seisukoha küsimine riigitee liikluskorralduslike lahenduste osas Kiili vallas
From: "Egle Meelind" <[email-masked]>
To: "Egle Meelind" <[email-masked]>
Date: Tue, 17 Feb 2026 09:30:38 +0200

From: Heret Annus <[email-masked]
<mailto:[email-masked]> >
Sent: Monday, February 16, 2026 2:16 PM
To: Margus Viiklepp <[email-masked]
<mailto:[email-masked]> >
Subject: Seisukoha küsimine riigitee liikluskorralduslike lahenduste osas
Kiili vallas

Tere

Lähte–Nabala kergliiklustee ületuskohad
Lähte–Nabala kergliiklustee projekteerimise käigus on selgunud, et
varasemalt koostatud riigitee projektis ei ole arvestatud kergliiklustee
ületuskohtade ega nende rajamiseks vajalike, Transpordiameti poolt nõutud
ohutussaartega.

Sellest tulenevalt on vajalik muuta riigitee rekonstrueerimisprojekti
lahendust. Nimetatud muudatustega kaasnevate kuludega ei ole Kiili vald
oma eelarves ega kergliiklustee projekteerimise lähteülesandes arvestanud.

Palume Teie seisukohta ja ettepanekuid, kuidas antud olukorras edasi
tegutseda ning millisel viisil oleks võimalik leida lahendus.

Ülekäigukoha rajamine Vaelasse
Vaela külas elab täna ligikaudu 1000 elanikku ning elanike arv on
viimastel aastatel märkimisväärselt kasvanud. Vaela tee poolitab küla ning
tee mõlemal poolel paiknevad bussipeatused. Tee ületamine on vajalik
lasteaeda, rajatavasse algkooli ja terviserajale liikumiseks.

Hetkel puudub selles lõigus ülekäigurada. Liikluskoormus on suur ning
autode vool praktiliselt katkematu, mistõttu muutub ohutu teeületus ajas
üha keerulisemaks. Teema on korduvalt tõstatunud kohalikes aruteludes ning
on jõudnud ka volikogu komisjoni tasandile, kus vallavalitsusele päringudi
saadetakse ja oodatakse olukorra lahendust.

Palume Teie hinnangut, millised lahendused oleksid antud asukohas
võimalikud (nt ülekäigurada, tõstetud ülekäigukoht vms) või millised
tingimused peavad olema täidetud vastava lahenduse kavandamiseks.

Kiirusepiirang Kiili alevist väljuval lõigul
Kiili alevist Tallinna suunal välja suundudes kehtib üldine kiiruspiirang
50 km/h, kuid ühel lõigul on see 70 km/h (lõigupikkus ca 600m). Samas on
selle lõiguga piirnevatele kinnistutele kavandamisel elamu- ja ärimaa
arendused, mis toovad kaasa uued peale- ja mahasõidud.

Kehtiv kiiruspiirang mõjutab otseselt arenduste liikluslahenduste
kavandamist. On tõenäoline, et arenduste realiseerumisel kiiruspiirangut
muudetakse. Ettepanek on muuta kogu teelõik 50km/h alaks, kas ja millistel
tingimustel on võimalik nimetatud lõigu kiiruspiirangu muutmine?

Ringristmiku kavandamine Kiili Gümnaasiumi juurde
Seoses piirkonda planeeritavate uute arendustega peame vajalikuks
kavandada Kiili Gümnaasiumi juurde tulevikku suunatud ringristmiku
asukoht. Eesmärk on vähendada sõidukiirust, parandada liiklusohutust ning
hajutada liikluskoormust.

Esialgu on vajalik maa-ala reserveerimine võimaliku ringristmiku tarbeks.
Asukoha täpsem määratlemine eeldab koostööd piirkonna kinnistuomanikega
(Tuuletoa DP) ning võib osaliselt puudutada roheala.

Palume Transpordiameti seisukohta:

*	kas nimetatud asukohta on põhimõtteliselt võimalik kavandada
ringristmik;
*	millised on peamised nõuded või piirangud?
*	kas on lubatav kahe sissesõidu lahendus ning millistel
tingimustel.

Palume Teie seisukohti ja juhiseid, et saaksime edasistes planeeringu- ja
projekteerimisetappides arvestada riigitee valitseja nõuetega ning tagada
piirkonnas ohutu ja läbimõeldud liikluskorraldus.

Heret Annus

abivallavanem

506 0462 | [email-masked] <mailto:[email-masked]>

Kiili Vallavalitsus | Nabala tee 2a, Kiili

 <https://Kiilivald.ee/> kiilivald.ee |
<https://www.facebook.com/kiilivallavalitsus/?locale=et_EE> facebook
Konfidentsiaalsusteade - elektrooniline kiri koos manustega on edastatud
ainult adressaadina märgitud isiku(te)le. Kiri võib sisaldada
konfidentsiaalset informatsiooni või informatsiooni, mille autori
kirjaliku nõusolekuta kolmandatele isikutele avaldamine, edastamine ja
salvestamine on keelatud. Palume kiri koos manustega kustutada juhul, kui
kiri on teile saadetud ekslikult ja te ei ole kirja adressaadina märgitud
isikuks.